นายกฯ ขอรอผลสอบค่าโง่ "เชฟรอน" 3 พันล้านบาท
นายกรัฐมนตรี ขอรอผลสอบเรียกเก็บภาษีย้อนหลัง เชฟรอน 3 พันล้านบาทหลังคลังตั้งกก.สอบ
11 พ.ย. 2559

นายกรัฐมนตรี ขอรอผลสอบเรียกเก็บภาษีย้อนหลัง เชฟรอน 3 พันล้านบาทหลังคลังตั้งกก.สอบ
วันที่ พล.อ.ประยุทธ์​ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.)กล่าวถึงกรณีกระทรวงการคลังการเรียกคืนภาษี 3 พันล้านบาทจากบริษัท เชฟรอน(ประเทศไทย)จำกัด ภายหลังจากสำนักงานคณะกรรมการกฤษฏีกาตีความน้ำมันสำเร็จรูปที่ส่งไปใช้ยังแท่นขุดเจาะของบริษัทเชฟรอนในพื้นที่ไหล่ทวีป ถือเป็นการส่งน้ำมันในราชอาณาจักร ต้องปฏิบัติพิธีการว่าด้วยการค้าชายฝั่ง ทำให้บริษัทเชฟรอน ต้องเสียภาษีว่า มีคุยอยู่แล้ว เพราะเป็นเรื่องที่อยู่ในสื่อต่าง ๆ และตนได้สอบถามรมว.คลัง บอกว่าคณะกรรมการที่ตั้งขึ้นกำลังตรวจสอบในเรื่องนี้อยู่ แต่ยังไม่ส่งผลสอบมา เดี๋ยวค่อยว่ากัน เขาทำกันแล้ว ข้อสังคัญต้องเข้าใจว่า การดำเนินการตามกฎหมายใดก็ตาม ต้องมีหนังสือมาจากภายนอกว่าเรื่องอะไร วันนี้การตั้งคณะกรรมการตรวจสอบขึ้นมาก่อน นั้นแสดงถึงความตั้งใจ ซึ่งปลัดกระทรวงการคลังพร้อมชี้แจงทุกเรื่อง ทั้งนี้ เมื่อมีการตั้งคณะกรรมการสอบก็ต้องมีการชี้แจง เมื่อทักท้วงมาแล้วชี้แจงไป ว่าตามขั้นตอนกฎหมาย ไม่ใช่อยู่ดี ๆใครมาตรวจสอบเองไม่ได้ จะมาร้องเรียนแล้วสอบเองไม่ได้ ประเทศวุ่นวายตาย